钦定古今图书集成/理学汇编/文学典/第195卷 > 《进喜雪诗表》李邕
## 钦定古今图书集成/理学汇编/文学典/第195卷 > 《进喜雪诗表》李邕

臣邕言：“一昨瑞雪𠍴期，农人阻望。陛下以亿兆勤虑，
仓廪贻忧，禋祀元冥，祈祷黑帝。”固能至诚应物，圣德
动天，朔雪下于龙山，海神朝于凤阙。是以途歌邑舞，
野庆朝欢，荷一人之渥恩，为四海之膏泽。臣仰思扬
化，伏念辅时，虽力减鸿毛，而情殷鹤立。无任喜跃庆
贺之至！谨昧死诣金门陈表，贡诗一章，臣邕诚惶诚
恐。